b'\n_START_ARTICLE_\nWalt Disney\n_START_SECTION_\nBakgrunn\n_START_PARAGRAPH_\nWalt Disney ville delta i kampen mot tyskerne under f\xc3\xb8rste verdenskrig, men ble avvist fordi han var for ung. Ved \xc3\xa5 forfalske f\xc3\xb8dselsdatoen i passet sitt klarte han likevel \xc3\xa5 verve seg til tjeneste i R\xc3\xb8de Kors sommeren 1918. Han ble sendt til Frankrike som ambulansesj\xc3\xa5f\xc3\xb8r, men da han kom frem i november var krigen over._NEWLINE_Walt reiste fra Kansas til Hollywood i 1923, ettersom broren Roy var p\xc3\xa5 rekonvalesens der etter \xc3\xa5 ha p\xc3\xa5dratt seg tuberkulose. De to br\xc3\xb8drene grunnla et filmstudio i en onkels garasje, og lagde en tegnefilmserie om \xc2\xabAlice i eventyrland\xc2\xbb, hvor Alice spilles av virkelige skuespillere, mot en tegnet bakgrunn og figurer._NEWLINE_I 1924 sendte Walt bud etter sin gamle venn, tegneren Ub Iwerks. Iwerks f\xc3\xb8rste oppgave ble \xc3\xa5 skape en ny figur som avl\xc3\xb8ser for Alice-ideen, som ikke lenger kunne gjenbrukes mer. Resultatet ble \xc2\xabKaninen Oswald\xc2\xbb (engelsk: Oswald the Lucky Rabbit) som ganske fort ble en popul\xc3\xa6r figur, om ikke annet enn for nyhetens interesse._NEWLINE_Walt Disney ble gift med Lillian Bounds i 1925.\n_START_SECTION_\n1901-1923\n_START_PARAGRAPH_\nWalt Disney ble f\xc3\xb8dt den 5. desember 1901, p\xc3\xa5 adressen 1249 Tripp Avenue, i bydelen Hermosa i Chicago. Foreldrene het Flora (f\xc3\xb8dt Call) og Elias Disney. Faren var f\xc3\xb8dt i 1858 i Canada, som den gang var en britisk provins. Moren var f\xc3\xb8dt i 1868 i Steuben, Ohio. Walt hadde fire s\xc3\xb8sken; de tre eldre br\xc3\xb8drene Herbert, Raymond og Roy samt den yngre s\xc3\xb8steren Ruth. I 1906, da Disney var fire, flyttet familien til en g\xc3\xa5rd i Marceline, Missouri, hvor hans onkel Robert nylig hadde kj\xc3\xb8pt land. \xc3\x85rsaken til flyttingen var Elias\' frykt for at barna hans skulle bli p\xc3\xa5virket av tidens kriminalitet og korrupsjon. G\xc3\xa5rden i Marceline skulle f\xc3\xa5 stor betydning for Walt, b\xc3\xa5de for ham personlig og som inspirasjonskilde for hans senere arbeid. I Marceline utviklet Walt sin interesse for tegning da en pensjonert  lege i nabolaget betalte ham for \xc3\xa5 tegne hester. Ogs\xc3\xa5 andre i nabolaget oppmuntret ham til \xc3\xa5 tegne. Disneys eldste br\xc3\xb8dre Herbert og Raymond flyttet fra g\xc3\xa5rden etter omtrent to \xc3\xa5r (sannsynligvis h\xc3\xb8sten 1908). En natt snek de seg ut et vindu og dro tilbake til Chicago. Mot slutten av 1909 begynte Walt og hans to \xc3\xa5r yngre s\xc3\xb8ster Ruth p\xc3\xa5 skolen; de ble da innskrevet p\xc3\xa5 Park School i Marceline._NEWLINE_Elias ble etter hvert syk, og ute av stand til \xc3\xa5 drive g\xc3\xa5rden i Marceline. I 1911 flyttet familien derfor til Kansas City i Missouri. Der begynte Walt p\xc3\xa5 Benton Grammar School. P\xc3\xa5 denne skolen ble han kjent med Walter Pfeiffer, som kom fra en familie som var gl\xc3\xb8dende interessert i teater. Klassekameraten introduserte Walt Disney for vaudeville og for filmmediet, og snart var Walt oftere hjemme hos Pfeiffer-familien enn i sitt eget hjem._NEWLINE_For \xc3\xa5 skaffe familien et utkomme i Kansas City hadde Elias kj\xc3\xb8pt en avisrute; det vil si at han kj\xc3\xb8pte rettighetene til \xc3\xa5 levere avisene The Kansas City Star og Kansas City Times til abonnenter hver dag. Walt og broren Roy stod opp klokken 04.30 hver morgen for \xc3\xa5 levere Times f\xc3\xb8r skolen, og etter skolen gikk de samme rute p\xc3\xa5 nytt for \xc3\xa5 levere Kansas City Star. Det innebar at Walt ofte fikk d\xc3\xa5rlige karakterer fordi han sovnet i timene, men han fortsatte som avisbud i over seks \xc3\xa5r. P\xc3\xa5 l\xc3\xb8rdager gikk Walt p\xc3\xa5 kurs ved Kansas City Art Institute, og i tillegg tok han brevkurs for \xc3\xa5 l\xc3\xa6re \xc3\xa5 lage tegneserier._NEWLINE_I 1917 kj\xc3\xb8pte Elias aksjer i en gel\xc3\xa9produsent I Chicago, O-Zell Company, og flyttet til byen sammen med sin kone Flora og deres yngste datter Ruth. Disney var p\xc3\xa5 denne tid uteksaminert ved Benton School, men fortsatte og bo i Kansas i deres familiehjem sammen med sine to eldre br\xc3\xb8dre Herbert og Roy. Disney fikk jobb som "news butcher" p\xc3\xa5 ulike tog gjennom Kansas City. Men ved slutten av sommeren, i gjeld til sin sjef, flyttet han til Chicago for \xc3\xa5 bo med sine foreldre. Her leide han en liten leilighet, og startet i \xc3\xa5ttende klasse ved McKinsey videreg\xc3\xa5ende skole. Han fikk jobb i gel\xc3\xa9fabrikken, som faren hadde aksjer i, og p\xc3\xa5 samme tid tok han noen kveldstimer ved Fine Art Institute. Han lagde ogs\xc3\xa5 tegneserier for videreg\xc3\xa5endemagasinet The Voice, og presenterte teaterstykker ved lokale amat\xc3\xb8rteatere. Dette var den eneste skolen Disney var en del av gjennom hele sitt liv._NEWLINE_Fra juli til september 1918, jobbet Disney p\xc3\xa5 et lokalt postkontor p\xc3\xa5 morgenen, og et annet p\xc3\xa5 kvelden. Han s\xc3\xb8kte p\xc3\xa5 en stilling som sj\xc3\xa5f\xc3\xb8r for den Amerikanske ambulanse gjennom R\xc3\xb8de Kors i Frankriket bare 16\xc3\xa5r gammel. Etter han retunerte til Chicago hadde han tegnet masse mens han jobbet. Disney hadde ogs\xc3\xa5 klart \xc3\xa5 levere noen av hans tegneserier, for humor magasinet "Life and Judge",  n\xc3\xa5r han jobbet i Frankriket. Han sa nei til \xc3\xa5 jobbe i gel\xc3\xa9-fabrikken og returnerte til hans familiehjem i Kansas City, igjen sammen med Herbert og Roy. Han s\xc3\xb8kte p\xc3\xa5 en stilling i "Star" nyhetsavis, men ble avvist. I en alder av sytten hadde Disney opparbeidet seg en slags karriere og hadde bygget opp en stor arbeidserfaring gjennom flere ulike jobber._NEWLINE_Disney fikk jobb i Pesmen-Rubin Commercial Art Studio, men denne jobben varte bare i en m\xc3\xa5ned, s\xc3\xa5 i desember 1919 var han tilbake \xc3\xa5 jobbe p\xc3\xa5 postkontoret i Kansas. Under denne julen, mens han leverte post, startet han \xc3\xa5 jobbe med utkast med id\xc3\xa9en om \xc3\xa5 starte en business for han selv. Tidlig 1920, Ubbe Iwerks, ogs\xc3\xa5 kjent som Ub Iwerks, en annen ansatt som ble sparket fra selskapet Pesmen-Rubin, kom i kontakt med Disney og de gikk sammen for \xc3\xa5 starte en business, "Iwerks-Disney". Denne mannen var ikke bare en medarbeider for Disney, men ble ogs\xc3\xa5 en god venn. Etter en tid godtok Disney et jobbtilbud fra Kansas City Slide Company, som senere var under navnet Kansas City Film Ad Company og startet sin karriere innen film. Med et l\xc3\xa5nt kamera, startet Disney og eksprimentere og lagde sin egen film, Newman Laugh-O-Gram, som debuterte p\xc3\xa5 teatere i mars 1921._NEWLINE_Han sluttet i Film Ad in 1922, og leide en butikk som senere ble arbeidsplassen for han og Fred Harman. Iwerks ble senere med, og sammen utviklet de flere filmer, men solgte med tap. Etter \xc3\xa5 ha brukt alle deres spare-penger og med flere sm\xc3\xa5 l\xc3\xa5n, gikk de konkurs i 1923. P\xc3\xa5 denne tiden var Disney p\xc3\xa5 vei til \xc3\xa5 bli med filmskaper og entrepren\xc3\xb8r med lite akademisk kunnskap og kapital gjorde han alt for \xc3\xa5 overleve._NEWLINE_Disney flyttet deretter til Hollywood, og startet henge rundt de ulike filmskapernes studioer uten en jobb, observerte og studerte tekniske detaljer og situasjoner. N\xc3\xb8kkelfiguren innen stille animasjon, Margaret J. Winkler trengte p\xc3\xa5 dette tidspunktet en ny serie, og i oktober signerte hun og Disney en kontrakt for seks Alice komedier. Br\xc3\xb8drene Roy og Disney stiftet selskapet "Disney Brothers Studio" som senere gikk under navnet The Walt Disney Company. Et \xc3\xa5r senere ble Iwerks med i selskapet og i 1925 ansatte de Lillian Bounds, som senere ble Disneys kone og mor til deres to barn.\n_START_SECTION_\nMikke Mus\n_START_PARAGRAPH_\nI 1928 viste det seg at kontrakten med distribut\xc3\xb8ren Margaret J. Winkler Mintz var utformet p\xc3\xa5 en slik m\xc3\xa5te at Mintz faktisk eide rettigheterne til kaninen Oswald.  Steamboat Willie, den tredje filmen med Mikke Mus, var dessuten en av de f\xc3\xb8rste lydfilmene._NEWLINE_Dette er hvordan Mikke Mus ble f\xc3\xb8dt: P\xc3\xa5 et togtur etter ett mindre enn fruktbart forretningsm\xc3\xb8te i 1928 tegnet Walt Disney, da bare 27 \xc3\xa5r gammel, en mus. Denne musen skulle til slutt bli den offisielle maskoten til et multinasjonalt v\xc3\xa6ret titals milliarder kroner. Det visste Walt selvf\xc3\xb8lgelig ikke enn\xc3\xa5. Han kalte skissen av musen "Mortimer Mouse," og viste den til sin kone Lily. Hun synes navnet var litt rart, s\xc3\xa5 hun foreslo navnet Mikke Mus. Heldigvis var Walt enig med henne, og en stjerne var f\xc3\xb8dt. _NEWLINE_Den f\xc3\xb8rste tegnefilmen med Mikke Mus heter "Plane crazy."\n_START_SECTION_\nDonald Duck\n_START_PARAGRAPH_\nI Norge er hans definitivt mest kjente figur Donald Duck.\n_START_SECTION_\nAndre figurer\n_START_PARAGRAPH_\nDisney-selskapet har produsert noen av verdens mest popul\xc3\xa6re tegnefilmer: Askepott, Bambi, Dumbo og ikke minst Snehvit og de syv dvergene\n_START_SECTION_\nThe Walt Disney Company\n_START_PARAGRAPH_\nVirksomheten som Walt Disney grunnla fikk etterhvert navnet The Walt Disney Company. Foretaket produserer film, TV og andre underholdningsprodukter. I 1954 grunnla han forn\xc3\xb8yelsesparken Disneyland i Los Angeles, og Disneyworld i Florida. Senere har Disney-konsernet etablert temaparker ogs\xc3\xa5 utenfor USA; i Japan, Shanghai og Frankrike (Disneyland Resort Paris, ogs\xc3\xa5 kalt Euro-Disney).\n_START_SECTION_\nUtmerkelser og \xc3\xa6resbevisninger\n_START_PARAGRAPH_\nWalt Disney regnes ofte som en av de viktigste personene i underholdningsbransjen i nyere tid. Som filmprodusent ble Walt Disney 59 ganger nominert til Oscar for beste filmproduksjon. Han vant prisen 22 ganger, og har dermed g\xc3\xa5tt over i historien som den personen som har vunnet flest Oscar-statuetter. Han vant dessuten to Golden Globe Awards og \xc3\xa9n Emmy. Flere av filmene hans er inkludert i Library of Congress\' National Film Registry._NEWLINE_Walt Disney har f\xc3\xa5tt to stjerner p\xc3\xa5 Hollywood Walk of Fame, og figurene Donald Duck og Mikke Mus har ogs\xc3\xa5 f\xc3\xa5tt hver sin stjerne. I 1964 ble han tildelt Presidentens frihetsmedalje av president Lyndon B. Johnson.\n_START_SECTION_\nPersonlighet\n_START_PARAGRAPH_\nS\xc3\xa5 langt det lot seg gj\xc3\xb8re f\xc3\xb8rte Walt Disney et vanlig middelklasseliv; han gikk i vanlige konfeksjonskl\xc3\xa6r, likte enkel mat og kj\xc3\xb8rte en standard bil langt ut i sin karriere. I likhet med sin far var Walt Disney en person som ikke vek tilbake for \xc3\xa5 satse alt p\xc3\xa5 risikable prosjekter. Han jobbet hardt gennom hele sitt liv, hadde et enormt mot og var sv\xc3\xa6rt sta; en av hans kjerneverdier var at man skulle aldri gi opp, selv n\xc3\xa5r ting s\xc3\xa5 ut til \xc3\xa5 g\xc3\xa5 helt galt. Med lite erfaring, begrenset akademisk kunnskap og lite kapital hoppet han uredd ut i nye prosjekter.\n_START_SECTION_\nD\xc3\xb8d\n_START_PARAGRAPH_\nWalt Disney hadde v\xc3\xa6rt storr\xc3\xb8yker i hele sitt voksne liv, og den 2. november 1966 fikk han konstatert at han led av lungekreft, som tilfeldigvis ble oppdaget p\xc3\xa5 r\xc3\xb8ntgen forut for en n\xc3\xa6rst\xc3\xa5ende nakkeoperasjon av en gammel poloskade. Fem dager senere ble hele den venstre lungen fjernet, og han fikk seks m\xc3\xa5neder til et \xc3\xa5r igjen \xc3\xa5 leve. Den 30. november kollapset han imidlertid som f\xc3\xb8lge av komplikasjoner og ble innlagt p\xc3\xa5 sykehus, hvor han d\xc3\xb8de den 15. desember. Jungelboken, som var den siste animasjonsfilmen som Disney selv hadde arbeidet med, hadde premiere \xc3\xa5ret etter hans d\xc3\xb8d.'